هاد الطوموبيل كريتها فالمكسيك  وكنت كندور بيها فولايه  هاد الولايه معروفه بزاف بالطبيعه الزوينه ديالها، وزيد عليها أن أغلب السكان ديالها هما المايا وداكشي علاش ملي كتجي كتشوف الفقر كاين بكثره تماك

وأنا غادي فواحد الطريق، شويه رويضه اللور تفشات  وقفت باش نبدلها، وأنا نطلع عيني نشوف قدامي، لقيت واحد الراجل عندو گراج صغير ديال اصلاح العجلات، في وسط الخلا ومكاين لا طير يطير ولا بشر يسير

مشيت عندو، نزلت العجله وشافها، ولقينا فيها مسمار ناض حيدو، دار ليها الاصلاحات اللّي خاصها، وخلصتو  دولار، ماشي شي حاجه كبيره

وأنا مكمّل فالطريق، بديت كنخمّم كيفاش دخل داك المسمار فالعجله، ومن مور  متر السيد عندو محل اصلاح العجلات فديك البلاصه الخاويه؟
المهم، ملي رجعت الطوموبيل لوكاله الكراء، حكيت لواحد السيد خدام تما شنو وقع ليا، وهو يضحك ويقول ليا
اخويا، راه كلشي كيوقع ليه هادشي، داك المسمار راه غادي يرجع يديرو فبلاصتو يستنا شي واحد اخر 
بوسحاق السفر المكسيك